polyglot-tagger/wikipedia-language-snippets-filtered huggingface dataset:
துவாபர யுகத்தில் பெருமாளானவர் உலக உயிர்களுக்கு காட்சி தர வேண்டும் என்பதற்காக ரிஷிகளும் முனிவர்களும் அவரை வேண்டி நின்றனர். அப்போது அவர்கள் தவம் மேற்கொள்வதோடு யாகமும் செய்ய முடிவெடுத்தனர். அந்த யாகத்தில் கலந்துகொள்ள அனைவருக்கும் அழைப்பு விடுக்கப்பட்டது. யாகம் துவங்க இருந்த நேரத்தில் திண்டசூரன் என்ற பெயரிலான ஒரு அசுரன் யாகத்தால் தனக்கு தொல்லை விளையும் என எண்ணி தடுத்தான். பெருமாள் அங்கு தோன்றி அவனை தன் காலை வைத்து பூமிக்குள் அனுப்பினார். அத்தகு பெருமை வாய்ந்த மூலவர் சீனிவாசப்பெருமாள் எனவும் உற்சவர் கல்யாண சீனிவாசர் எனவும் அழைக்கப்படுகின்றனர். இறைவன் பத்ம விமானத்தின் கீழ் கிழக்கு நோக்கி அமைந்து அருள்பாலித்து வருகின்றார். தாயார் அலர்மேல்மங்கை ஆவார். அவருக்கு தனி சன்னதி உள்ளது. பக்தர்களின் வேண்டுதலை ஏற்று ஸ்ரீதேவி பூதேவியுடன் திருமணக் கோலத்தில் சீனிவாசராக, மலைஅடிவாரத்தில் நெல்லி மரத்தடியில் காட்சி கொடுத்த பெருமை உடையது இத்தலமாகும்.
இக்கோயிலின் நுழைவு வாயிலில் சந்நிதியைப் பார்த்த வகையில் சுதையால் அமைந்த சுமார் 20 அடிக்கும் உயர கருடாழ்வார் உள்ளார். அவர் இரு கைகளையும் கூப்பிய நிலையில் பெருமாளை வணங்கி நின்றவாறு உள்ளார். இக் கோயிலின் தல விருட்சமாக நெல்லி மரம் உள்ளது. இக்கோயிலின் தீர்த்தம் சூரிய தீர்த்தம் ஆகும். இக்கோயிலில் தாமோதர விநாயகர், நவநீத கிருஷ்ணன், நவகிரகங்கள், ஆஞ்சநேயர், நம்மாழ்வார், திருமங்கையாழ்வார், ராமானுஜர், ஆண்டாள் ஆகியோர் காணப்படுகின்றனர். அபய வரத முத்திரையுடன் கூடிய ஆஞ்சநேயர் தனி சன்னதியில் உள்ளார். இவர் கிரக தோஷங்களை நீக்கி சுகம் அளிக்கக்கூடிய வல்லமை பெற்றவர் என்று கூறுகின்றனர். சக்கரத்தாழ்வார் தனி சன்னதியில் உள்ளார். அவரைச் சுற்றி திருமாலின் பத்து அவதாரங்களும் உள்ளன. பின்புறத்தில் நான்கு கரங்களிலும் சக்கரம் ஏந்தியவாறு நரசிம்மர் உள்ளார். நரசிம்மரைச் சுற்றி அஷ்டலட்சுமிகள் எனப்படுகின்ற எட்டு லட்சுமிகளும் காணப்படுகின்றனர்.
சீனிவாசப்பெருமாள் கோயில், தாலுகா அலுவலக சாலையில் அமைந்துள்ளது. இக்கோயில் திண்டுக்கல் பேருந்து நிலையத்தில் இருந்து 6 கி. மீ. தொலைவில் உள்ள ரங்கநாதபுரம் மலையின் மீது அமைந்துள்ளது. இக்கோவில் இரயில் நிலையத்தில் இருந்து 7 கி.மீ. தொலைவிலும் அமைந்துள்ளது. இத்தலம் பத்மாசலம் என்றும் அழைக்கப்படுகிறது. மலையின் ஏறிச்செல்ல 175 படிக்கட்டுகள் அமைக்கப்பட்டுள்ளன. பஸ் மற்றும் கார் மூலம் பயணித்து மலைக்கோவிலை அடைவதற்கு சாலை வசதி செய்யப்பட்டுள்ளது.
உற்சவர் கல்யாண சீனிவாசன் என்ற பெயரோடு உள்ளதால் இத்தலத்தைத் திருமணங்கள் நடைபெறும் தலமாக மக்கள் கருதி வழிபட்டு வருகின்றனர். திருமணத்தடை நீங்குவதற்காக கல்யாண சீனிவாசனுக்கு திருக்கல்யாணம் செய்து வைக்கின்ற பெருமையினை இக்கோயில் பெற்றுள்ளது. மேலும் மால்யம் மற்றும் பித்ரு தோஷத்திலிருந்து விலக இறைவனுக்கு நெல்லி இலைகளால் அர்ச்சனை செய்து பொதுமக்கள் வழிபடுகிறார்கள்.
திண்டுக்கல் சீனிவாசப்பெருமாள் கோயில் தமிழ்நாட்டில் திண்டுக்கல் மாவட்டம், திண்டுக்கல் என்னும் ஊரில் அமைந்துள்ள பெருமாள் கோயிலாகும்.
வரலாற்றில் முதல் முறையாகப் பெண்கள் மட்டுமே பங்கேற்கவுள்ள பிரத்யேக விளையாட்டு நிகழ்ச்சி ஆகும். இந்த நிகழ்ச்சியை பிரபல தமிழ் நடிகை ராதிகா சரத்குமார் என்பவர் தொகுத்து வழங்கியுள்ளார். இந்த நிகழ்ச்சியின் முதல் பருவம் பெப்ரவரி 14, 2020 ஆம் ஆண்டு அன்று 40 அத்தியாயங்களுடன் நிறைவு பெற்றது.
கோடீஸ்வரி என்பது 23 திசம்பர் 2019 முதல் திங்கள் முதல் வெள்ளி வரை இரவு 8 மணிக்கு கலர்ஸ் தமிழ் தொலைக்காட்சியில் ஒளிபரப்பான தமிழ் தொலைக்காட்சி விளையாட்டு நிகழ்ச்சி ஆகும். ஊ வாண்ட்சு டு பி எ மில்லியனர்?
என்ற பிரித்தானிய நிகழ்ச்சியை அடிப்படையாகக் கொண்ட நீங்களும் வெல்லலாம் ஒரு கோடி என்ற விஜய் தொலைக்காட்சியில் ஒளிபரப்பான நிகழ்ச்சியின் மறு வடிவமாகும்.
இந்த விளையாட்டில் மொத்தம் 15 கேள்விகள் கேட்கப்படும். கேட்கப்படும் கேள்விகளுக்கேட்ப ₹1000 ரூபா முதல் ₹1 கோடி ரூபா வரை வெல்வதற்கான வாய்ப்பு உண்டு.
கோடீஸ்வரி நிகழ்ச்சியை பாராட்டி பாலிவுட் நடிகர் மற்றும் கோன் பனேங்கா கரோர்பதி நிகழ்ச்சியின் தொகுப்பாளரான அமிதாப் பச்சன் என்பவர் நிகழ்ச்சியை வாழ்த்தி ஒரு காணொளி ஒன்றை வெளியிட்டுள்ளார்.
அக்டோபர் 28 தேதி முதல் தினமும் 8 மணிக்குத் தினம் ஒரு கேள்வி கேட்கப்படும். 8 கேள்விகளில் எதாவது ஒரு கேள்விக்குப் பதில் சொல்பவர்கள் இந்த நிகழ்ச்சியில் கலந்து கொள்ள முடியும்.
முதல் தமிழ்நாட்டின் 1 கோடி ரூபா வென்ற போட்டியாளர் கௌசல்யா என்ற வாய் மற்றும் காது கேட்க முடியாத ஒரு மாற்றுத்திறனாளி பெண் ஆகும்.
பள்ளிக்கூடங்களில், மாணவர்களின் திறமையை அறிய தேர்வு நடத்தி, முடிவுகளுக்கு ஏற்றவாறு அவர்களை வகைப்படுத்தி, அவர்களுக்கு ஏற்ற கால அட்டவணைகளைத் தயாரிக்கவும் பயன்படுகின்றது.
வேளாண்மை என்பது மாந்தன் பய்ன்பாட்டுக்காக தாவரங்களையும் விலங்குகளையும் உருவாக்க சுற்றுச்சூழலை உருமாற்றும் செயல்பாடுகளின் தொகுப்பாகும். வேளாண்மை உழவியல் ஆய்விலும் அதில் உருவாகிய நுட்பங்களிலும் அக்கறை கொள்கிறது.
வேளாண்மை ஆக்கத்திறனை அளவியலாகவும் பண்பியலாகவும் மேம்படுத்தல் (எ.கா., வறட்சிதாங்கும் பயிர்கள், விலங்குகளின் தேர்வு, புதிய தீங்குயிர்கொல்லிகளை உருவாக்கல், விளைச்சல் உணர்தகு தொழில்நுட்பங்கள், பயிர்வளர்ச்சிப் படிமம் உருவாக்கல், ஆய்வக உயிர்க்கல வளர்ப்பு நுட்பங்கள்)
பயிர் விளைச்சல், விலங்கு வளர்ப்பு மீதான களைகள், பூச்சிகள், நோயீனிகள், புழுக்கள், தீங்குயிர்கள் ஆகியவற்றின் விளைவுகளைக் குறைத்தல்.
தீங்குதரும் சுற்றுச்சூழல் விளைவுகளைத் தவிர்த்தலும் திருத்தலும் ( எ.கா., மண்வளம் தரங்குறைதல், கழிவு மேலாண்மை, உயிரியல் மறுசீராக்கம்]])
உலக ஏழைகளுக்கு உணவளிக்கும்தரிப்பு வேளாண்மை எனப்படும் மரபான வேளாண்மை அமைப்புகள். இந்த அமைப்பு தொழிலக வேளாண்மையை விட இயற் கைச் சூழல் அமைப்புகளுடன் ஒருங்கிணைப்பை நன்கு பேணுவதால் முதன்மை பெறுகிறது. மேலும், இது பல புதிய வேளாண்முறைகளைவிட நீடிப்புதிறம் வாய்ந்ததாகவும் அமைகிறது.
சீனா, இந்தியா, பிரேசில், ஐக்கிய அமெரிக்கா, ஐபோப்பிய ஒன்றியம் ஆகிய நாடுகளைச் சிறப்பான கவனத்தில் எடுத்துகொண்டு உலகளாவிய அடிப்படையில் உணவு விளைச்சலையும் தேவையையும் திட்டமிடல்.
வேளாண்வளங்களையும் சுற்றுச்சூழலையும் சார்ந்த்ஹ பல்வேறு அறிவியல் புலங்கள் ; வேளான்பயிர்கள், கால்நடைகளின் உயிரியல் ( எ.கா. பயிரீட்டு அறிவியல், விலங்கியல், இவை சார்ந்ததும் இவற்றை உள்ளடக்கியதுமான அறிவியல் புலங்கள், எ.கா. அசைபோடும் ஊட்டவியல், பண்ணை விலங்கு நலவாழ்வு); வேளான் பொருளியல் ஊரகச் சமூகவியல் போன்ற புலங்கள்; வேளாண் பொறியியல் சார்ந்த பிற அறிவியல் புலங்கள்.
ஐக்கிய அமெரிக்காவில், 1887 ஆம் ஆண்டைய ஏட்சு சட்டத்திற்குப் பிறகு வேளாண்மையில் ஓர் அறிவியல் புரட்சி தோன்றியது. இச்சட்டத்தில் வேளாண்மை அறிவியல் எனும் சொல் ஆளப்பட்டது. இச்சட்டம் உழவர்களின் செயற்கை உரங்களின் உள்ளியைபுகளை அறியும் ஆர்வத்தால் விளைந்தது. ஆனால் 1917 ஆம் ஆண்டைய சுமித்-அகுசு சட்டம் வேளாண்மைச் சட்டம் வேளண்மைக் கல்வியை முதைய மரபான முறைகளுக்கே மாற்றியது. என்றாலும் அறிவியல்முறையிலான வேளண்மைக் கல்வி கட்டமைக்கப்பட்டு விட்டது. அமெரிக்காவில் 1906 ஆண்டுக்குப் பிறகு, 44 ஆண்டுகலுக்குத் தனியார் முத்லீட்டைவிட பொது அரசு முதலீடு வேளாண்மை ஆராய்ச்சிக்கு ஒதுக்கபட்டு வந்தது.
மண் ஒட்டுமொத்தக் கரிமப் பொருள் வளத்தை மீட்க எடுக்கும் பெயர்நிலையின் போது, உரத்தைச் சற்றே கூடுதலாகப் பயன்படுத்தாவிட்டால் விளைச்சல் குறையும். இந்த விளைச்சல் குறைவுக்குக் காரணம் பயிரிட்ட பின் நிலவும் மண் எசத்தில் இருந்து பயிர் தனக்கு வேண்டு தழைச்சத்தைப் பெறமுயத நிலைமையே ஆகும். இப்பெயர் நிலைக் காலம் சில மாதங்களில் இருந்து பல்லாண்டுகள் வரைகூட நீடிக்கலாம். இது களச் சுற்றுச்சூழலைப் பொறுத்தும் பயிரின் கரிமப் பொருளில் அமையும் கரிமத் தனிமத்துக்கும் காலகத் தனிமத்துக்கும் இடையில் உள்ல விகிதத்தைப் பொறுத்தும் அமையும்.
வேளாண்ம உயீரித் தொழில்நுட்பம் என்பது தாவரங்கள், விலங்குகள், நுண்ணுயிரிகள் ஆகிய உயிரிகளை மாற்ற, அறிவியல் கருவிகளையும் நுட்பங்களையும் பயன்படுத்தும் சிறப்பு வேளாண்மைப் புலமாகும். இதற்கு மரபன் பொறியியல், மூலக்கூற்றுக் குறிப்பான்கள், பாலூசிகள், திசு வளர்ப்பு ஆகிய நுட்பங்கள் பயன்கொள்ளப்படுகின்றன.
வேளாண்மை அறிவியல் என்பது உயிரியலின் அகல்விரிவான பலதுறை சார்ந்த அறிவி'யல் புலமாகும். வேளாண்மையைப் புரிந்துகொள்ளவும் நடைமுறையில் பின்பற்றவும் இயற்கை அறிவியலும் பொருளியலும் சமூக அறிவியலும் சார்ந்த பலதுறை அறிவு வேண்டப்ப்படுகிறது. கால்நடை அறிவியல் மட்டும் இதுறையின் வரையறைக்குளபடங்காது.
ஜான் இலாவேசும் ஜோசப் என்றி கில்பர்ட்டும் 1843 இல் நீண்ட காலக் களச் செய்முறைகளை இங்கிலாந்தில் அமைந்த உரோதாசுடெடு ஆராய்ச்சி நிலையத்தில் செய்யத் தொடங்கினர். இவற்றில் சில செய்முறைகள் இன்னமும் கூடத் தொடர்கின்றன.
பதினெட்டாம் நூற்றாண்டில் யோகான் பிரெடரிக் மேயர் எனும் வேளான்மை அறிஞர் துத்தநாக நீரேற்ற கால்சியச் சல்பேட்டை உரமாகப் பயன்படுத்துவது சார்ந்த செய்முறைகளைச் செய்து பார்த்தார்.
சிங் 1914 ஆம் ஆண்டில் நங்கனா சாகிப்பிற்கு அருகிலுள்ள சக் # 576 என்ற இடத்தில் தந்தை கிர்பா சிங் மற்றும் தாய் இராக்கிக்கு பிறந்தார். அவர் ஜலந்தர் மாவட்டத்தில் உள்ள அவரது மூதாதையர் கிராமமான உரப்பருக்கு கல்விக்காக அனுப்பப்பட்டார். சக்தன்னா, அரசுப் பள்ளியிலிருந்து 8 ஆம் வகுப்பு தேர்ச்சி பெற்ற பிறகு பள்ளி, 10 ஆம் வகுப்பிற்காக ஜலந்தரின் கால்சா பள்ளிக்கு அனுப்பப்பட்டார். 1933 இல் அமிருதசரசு கால்சா கல்லூரியில் இளங்கலைப் பட்டம் பெற்றார். பின்னர் அவர் பஞ்சாபிலுள்ள லாகூரின் எஃப்.சி கல்லூரியிலிருந்து வரலாற்றில் முதுகலைப் பட்டத்தையும், பெற்றார். மேலும், 1943 இல் தில்லி பல்கலைக்கழகத்திலிருந்து "பஞ்சாபில் நாடக மரபுகள்" என்ற அவரது ஆய்வறிக்கைக்காக அவர் தனது பி.எச்.டி.யில் ஓரியண்டலிசம் மற்றும் ஓரியண்டல் வரலாற்றில் பட்டம் பெற்றார். "பஞ்சாபில் நாடக அரங்குகலின் மரபுகள்" என்ற அவரது ஆய்வறிக்கைகள் பஞ்சாப் மற்றும் இமயமலையின் பாரம்பரியத்தைப் பற்றியும், மௌரியர்களுக்கு முந்தைய இந்தோ-ஆரிய வம்சங்களுக்கு முக்கியத்துவம் பற்றியும் அளித்தது.
சிங் பஞ்சாபியில் 51 புத்தகங்களை எழுதியுள்ளார். அவர் சீக்கிய வரலாற்று நாடகங்களின் அதிகாரமாக இருந்தார். சாம்கௌர் தி கார்கி, புனியன் தா சான், மித்தி துந்த் சக் சனன் கோவா, சபர்ணாமா, சர்கந்த் திடி காந்த், இந்த் தி சதர், ராணி சிந்தன், காம கதா மாரு மற்றும் சுப் கர்மன் தே காப் கூன் நா தரோன் ஆகியவை அவரது பிரபலமான வரலாற்று நாடகங்கள் ஆகும். சம்கூர் தி கார்கிகுடா இருந்தது நாடகம் முதல், 1966 டிசம்பரில் பம்பாயின் புகழ்பெற்ற சன்முகானந்தா அரங்கில் சிறீ குரு கோபிந்த் சிங்கின் பிறந்த நாள் கொண்டாட்டத்தின் போது சாம்கௌர் தி கார்கி என்ற நாடகம் முதன்முதலில் அரங்கேற்றப்பட்டது. கடந்த 38 ஆண்டுகளாக, வெவ்வேறு நாடகக் குழுக்கள் இந்த நாடகத்தை இந்தியாவிலும், வெளிநாட்டிலும் அரங்கேற்றி வருகிறது. அவரது ஆறு நாடகங்கள் இந்தி மொழியிலும், ஒன்று உருசிய மொழியிலும் மொழிபெயர்க்கப்பட்டுள்ளன.
சிங் தனது முதல் நாடகமான கம்லா குமாரி என்பதை 1937 இல் எழுதினார். இது முதன்முதலில் அமிர்தசரசில் 1938 ஜனவரி 21 அன்று அரங்கேற்றப்பட்டது. அவர் 1939 இல் லாகூரில் பஞ்சாப் கலை நாடக அரங்கினை நிறுவினார். பஞ்சாபில் நாடக நடவடிக்கைகளை பிரபலப்படுத்தினார். 1939 ஆம் ஆண்டில் லாகூர், ஒய்.எம்.சி.ஏ அரங்கில் அரங்கேற்றப்பட்ட அஞ்சோர் என்ற தனது நாடகத்தில் பெண் வேடத்தில் நடிக்கத் துணிந்த தனது மனைவி தரம் கவுருடன் பஞ்சாபி நாடக அரங்குகளில் ஒரு போக்கைத் தொடங்கினார். இது பஞ்சாபி மேடையில் பெண்களுக்கு வழி வகுத்தது.
ஹர்ச்சரன் சிங் இவர் ஒரு பஞ்சாபி நாடக ஆசிரியரும் மற்றும் எழுத்தாளருமாவார். அவர் தனது வாழ்க்கையின் 69 ஆண்டுகளை பஞ்சாபி நாடக அரங்கிற்கு அர்ப்பணித்துள்ளார். அதில் அவர் 51 புத்தகங்களையும் எழுதியுள்ளார் மற்றும் உலகம் முழுவதும் ஏராளமான நாடகங்களை நடத்தியுள்ளார்.
2013 ஆம் ஆண்டில் தோனெத்ஸ்க் மாகாணத்தின் மக்கள் தொகை 4.43 மில்லியனாக இருந்தது, இது ஒட்டுமொத்த உக்ரேனிய மக்கள்தொகையில் 10% ஆகும், இது நாட்டின் அதிக மக்கள் தொகை கொண்ட மற்றும் அதிக மக்கள் தொகை கொண்ட பிராந்தியமாகவும் அமைந்தது. பல பெரிய தொழில்துறை நகரங்கள் மற்றும் அவற்றைச் சுற்றியுள்ள ஏராளமான கிராமங்கள் இருப்பதால் அதிக அளவிலான மக்கள் தொகை பெருக்கம் ஏற்பட்டுள்ளது. 2004 அதிபர் தேர்தலின் போது, விக்டர் யானுகோவிச்சின் அரசியல் ஆதரவாளர்கள் தங்கள் வேட்பாளரின் தேர்தல் அங்கீகரிக்கப்படாவிட்டால் தோனெத்ஸ்க் மற்றும் அண்டை நாடுகளுக்கு சுயாட்சி கோருவதாக அச்சுறுத்தினர். இருப்பினும், அதிகாரப்பூர்வ நடவடிக்கைகள் எதுவும் இதுவரை மேற்கொள்ளப்படவில்லை.
தோனெத்ஸ்க் மாகாணம் தென்கிழக்கு உக்ரைனில் அமைந்துள்ளது. இதன் நிலப்பரப்பு , நாட்டின் மொத்த பரப்பளவில் 4.4% ஆகும். உருசியாவின் கிழ்க்கேயும், அசோவ் கடலின் தெற்கேயும், தென்மேற்கே நீப்ரோபெத்ரோவ்ஸ்க் மற்றும் சபோரிசியா மாகாணம் , வடக்கில் கார்கிவ் மாகாணம் , வடகிழக்கில் இலுகன்ஸ்க் மாகாணம், கிழக்கே ரசுத்தோவ் மாகாணம், ஆகியவற்றை மாககாண எல்லைகளாகக் கொண்டுள்ளது. எசுவியாதோகிர்க் நகருக்கு அருகிலுள்ள மாநில வரலாற்று-கட்டடக்கலை பாதுகாக்கப்பட்ட உக்ரைனின் ஏழு அதிசயங்களுகாகரிந்துரைக்கப்பட்டது.
தோனெத்ஸ்க் என்பது உக்ரைன் நாட்டின் கிழக்கில் உள்ள அதிக மக்கள் தொகை கொண்ட ஒரு மாகாணம் ஆகும். இதில் சுமார் 4.5 மில்லியன் மக்கள் வசிக்கின்றனர். தோனெத்ஸ்க் அதன் நிர்வாக மையமாகவும் விளங்குகிறது. வரலாற்று ரீதியாக, இப்பகுதி டான்பாஸ் பிராந்தியத்தின் ஒரு முக்கிய பகுதியாகும். நவம்பர் 1961 வரை, ஜோசப் ஸ்டாலினின் நினைவாக இதற்கு "ஸ்டாலினோ" என்று பெயரிடப்பட்டதால், அது ஸ்டாலினோ மாகாணம் என்ற பெயரைக் கொண்டிருந்தது.
தோனெத்க் மாகாணம் உக்ரேனில் ஒரு அரை நிலக்கரி, முடிக்கப்பட்ட எஃகு, கோக், வார்ப்பிரும்பு மற்றும் எஃகு உற்பத்தியை உள்ளடக்கியது. இரும்பு உலோகம், எரிபொருள் தொழில் மற்றும் மின் தொழில் ஆகியவை தொழில்துறை உற்பத்தியின் கட்டமைப்பில் அதிகம் தேவைப்படுகிறது. சுதந்ததிரமான நிலையில் சுமார் 882 தொழில் நிறுவனங்களும் 2,095 சிறு தொழில் நிறுவனங்கள் உள்ளன.
தோனெத்ஸ்க் - மாகிவ்கா மற்றும் ஹார்லிவ்கா - யெனகீவ் ஆகியவற்றின் நகர்ப்புற விரிவாக்கத்திற்கு இந்த மாகாணம் அறியப்படுகிறது, மேலும் இது பெரும்பாலும் நிலக்கரி சுரங்கத் தொழிலுடன் தொடர்புடையது.
மாகாணம் முதன்மையாக 18 மாவட்டங்கள் மற்றும் அதற்குச் சமமான அந்தஸ்துள்ள 28 நகராட்சிகள் ஆகியவற்றைக் கொண்டுள்ளது. மாகாண நிர்வாக மையமான தோனெத்ஸ்க் அமைந்துள்ளது .
பேரளவு பரப்பில் வேளாண்மை மேற்கொள்ள அலகுப் பரப்புக்கான உழைப்புப் பயன்பாடு குறைவாகவே அமைய வேண்டும். குறிப்பாக கூரை வேய்தல் போன்ற செலவு மிக்க மாற்றங்கள் ஏதும் இருக்கக் கூடாது.
விரிநிலை வேளாண்மையில் குறைவான வேளாண் விளைச்சலே அமைவதால், வழக்கமாக அதில் ஆடு, மாடுகள் மேய்ச்சலுக்கு விடப்படுகின்றன. விரிவான பரப்பளவில் இத்தகைய முறையில் கோதுமையும் புல்லரிசியும் எண்ணைய்ப் பயிர்களும் பிற கூலப்பயிர்களும் பேரளவில் பயிர் செய்யப்படுகின்றன. எ.கா: ஆத்திரேலியா முரே-டார்லிங் படுகை இங்கு மண்வளம் குறைந்துள்ளதால் விளைச்சலும் கு. றைவாகவே அமைகிறது. ஆனாலும் இது சமவெளியாக அமைவதால் குறைந்த உழைப்பிலேயே நிறைவான விளைச்சல் காண்படியாகிறது. மேய்ச்சல் வாழ்க்கை விரிநிலை வேளாண்மைக்குச் சிறந்த எடுத்துகாட்டாகும். இங்கு மேய்ச்சலாளர்கள் பண்ணையின் புல்வெளியில் தங்கள் கால்நடைகளை பகலில் சூரிய ஒளியில் மேய விடுவர்.
விரிநிலை வேளாண்மை பயிரிட போதுமான நீர்வளம் இல்லாத கண்டங்களின் நடுவண் அகலாங்குகளிலும் வறட்சி மிக்க பாலை நிலங்களிலும் அமைகிறது. செறிநிலை வேளாண்மையை விட விரிநிலை வேளாண்மைக்குக் குறைவான மழைப்பொழிவே போதும். செலுத்தப்படும் உழைப்பையும் முதலீட்டையும் பொறுத்த வரையில் பயிரிடும் பரப்பளவு மிகவும் பெரியதாகும். பெரும்பாலான மேற்கு ஆத்திரேலியப் பகுதிகளில் 1957 இல், மேய்ச்சல் நிலங்கள் ஒரு சதுரக் கல்லுக்கு ஒராடே மேயும் அளவுக்கு வறியதாக விளங்கின.
மக்களின் தேவையின் அளவு பயிரிடல், கால்நடை மேய்த்தல் என இருவகை வேலைப் பிரிவினைகளை உருவாக்கியது போலவே, வட்டார மழையளவு, தாவர அளவு, வேளாண் செயல்பாடுகள் ஆகியவற்றைப் பொறுத்து இந்த இரு வேலைப் பிரிவினைகளுக்குள் மேலும் உட்பிரிவினைகளும் அமைய வாய்ப்புள்ளது.
விரிநிலை வேளாண்மை ) என்பது விரிவான நிலப்பரப்பில் சிற்றளவு உழைப்பும் உரமும் முதலீடும் பயன்படுத்தி செய்யும் வேளாண்மை முறையாகும்.இது இயல்பாகவே முதலில் தொழில்புரட்சிக்கு முன்பு உலகளாவிய பரப்பில் நிலவிய வேளாண்மை முறையாகும்.
எர்சுரம் மாகாணமானது பரப்பளவில் துருக்கியில் நான்காவது பெரிய மாகாணமாகும். மாகாணத்தின் பெரும்பான்மை நிலப்பரப்பானது உயர அளவீடு கொண்டதாக உள்ளது. மாகாணத்தின் பெரும்பாலான பீடபூமிகள் கடல் மட்டத்திலிருந்து சுமார் 2,000 மீ உயரமுடையவை, மற்றும் பீடபூமிகளுக்கு அப்பால் உள்ள மலைப்பிரதேசங்கள் 3,000 மீ மற்றும் அதற்கு மேற்பட்ட உயரம் கொண்டவை. மலைகள் மற்றும் பீடபூமிகளுக்கு இடையில் தாழ்ந்த சமவெளிகள் அமைந்துள்ளன. தெற்கு மலைத் தொடர்களில் பாலண்டேக்கன் மலைகள் மற்றும் சாவில்டு மலைகள் ஆகியவை அடங்கும். வடக்கு மலைத்தொடர்கள் வடக்கு அனடோலியன் மலைகளின் இரண்டாவது வரிசை உயரங்களாகும், அதாவது மெசிட் மலைகள் , கர்கபசார் மலைகள் மற்றும் அல்லாஹுக்பர் மலைகள் ஆகியவை ஆகும். இந்த மலைப்பகுதிகளுக்கு இடையிலான இரண்டு தாழ்ந்த சமவெளிகள் எர்சுரம் சமவெளி மற்றும் ஹசன்கலே சமவெளி போன்றவை உள்ளன.
இந்த மாகாணத்தில் ஆண்டில் சராசரியாக நீண்ட மற்றும் கடுமையான குளிர்காலம் மற்றும் குறுகிய மற்றும் லேசான கோடைகாலம் கொண்டதாக கான்டினென்டல் காலநிலை நிலவுகிறது. சராசரி குறைந்த வெப்பநிலை , சராசரி உயர் வெப்பநிலை ஆகும். சராசரி ஆண்டு மழையளவு ஆகும். ஆண்டில் பனியானது சராசரியாக 80 நாட்களில் பெய்கிறது. இது சுமார் 150 நாட்கள் இருக்கும்.
எர்சுரம் மாகாணம் என்பது துருக்கி நாட்டின் ஒரு மாகாணம் ஆகும். இந்த மாகாணமானது கிழக்கில் கார்ஸ் மற்றும் அரே மாகாணங்கள், தெற்கே முய் மற்றும் பிங்கால், மேற்கில் எர்சின்கான் மற்றும் பேபர்ட், வடக்கே ரைஸ் மற்றும் ஆர்ட்வின் மற்றும் வடகிழக்கில் அர்தாகான் ஆகிய மாகாணங்களை எல்லையாக கொண்டு உள்ளது.
மாகாணத்தில் சில இயற்கை ஏரிகள் உள்ளன, அவற்றில் முக்கியமானது டோர்டம் ஏரி ²) இந்த ஏரிக்கு டோர்டம் அருவியியல் இருந்து நீர் வந்து சேர்கிறது. 1963 ஆம் ஆண்டில் கட்டப்பட்ட ஒரு நீர் மின் ஆற்றல் நிலையம் இந்த ஏரியின் நுழைவாயிலில் அமைந்துள்ளது. மாகாணத்தில் மூன்று செயற்கை ஏரிகள் உள்ளன.
இந்த மாகாணத்தில் பரவலாக ஸ்டெப்பி புல்வெளிகளானது ஒரு புவியியல் அம்சமாக உள்ளது. இது மாகாணத்தின் நிலப்பபரப்பில் சுமார் 60% வரை உள்ளது, இவற்றில் பெரும்பாலானவை செழுமையாவை. காடுகள் நிறைந்த பகுதிகள் குறைந்தவை. காடுகளில் முக்கியமாக ஸ்காட்ஸ் பைன்ஸ் மற்றும் கருவாலி மரம் ஆகியவற்றைக் கொண்டதாக உள்ளன.
மாகாணத்தின் கிழக்கு பகுதி அராஸ் ஆற்றின் வடிநிலத்திலும், மேற்கு பகுதி கராசு வடிநிலத்திலும், வடக்கு பகுதி சோரு ஆற்றுப் வடிநிலத்திலும் அமைந்துள்ளது.
முப்படி அசிட்டேட்டுடன் தொடர்புடைய, கலப்பு நைட்ரேட்டு-அசிடேட்டு மாறுபாடு வடிவம் வெவ்வேறு கரைதிறன் மற்றும் வினையூக்க செயல்பாட்டைக் கொண்டுள்ளது. பல்லேடியம் அசிடேட்டின் நம்பகமான பயன்பாட்டிற்கு இந்த தூய்மையற்ற தன்மை யை தடுப்பது அல்லது கட்டுப்படுத்துவதும் ஒரு முக்கிய அம்சமாக இருக்கலாம். பல்லேடியம் புரோப்பியோனேட்டு இதே முறையில் தயாரிக்கப்படுகிறது; பல்லேடியம் அசிடேட்டுடன் பொருத்தமான கார்பாக்சிலிக் அமிலத்தை சேர்த்து சூடுபடுத்துவதன் மூலம் பிற கார்பாக்சிலேட்டுகள் தயாரிக்கப்படுகின்றன .
அதேபோல், பல்லேடியம் அசிடேட்டை மற்ற பலேடியம் கார்பாக்சிலேட்டுகளை அசிட்டிக் அமிலத்துடன் சேர்த்து சூடுபடுத்துவதன் மூலம் தயாரிக்கலாம். சுத்திகரிக்கப்பட்ட பிற கார்பாக்சிலேட்டிலிருந்து தொடங்கும் இந்த ஈந்தணைவி பரிமாற்றம் நைட்ரோ அசுத்தத்திலிருந்து விடுபட்ட பல்லேடியம் அசிடேட்டை தயாரித்து ஒருங்கிணைக்க ஒரு மாற்று தயாரிப்பு வழியாகும் .
1965 ஆம் ஆண்டில் வில்கின்சன் மற்றும் சக ஊழியர்களால் தயாரிக்கப்பட்டு, பின்னர் 1970 ஆம் ஆண்டில் சிகேப்சுக்கி மற்றும் சுமார்ட்டு ஆகியோரால் ஒற்றை படிக எக்சுகதிர் வளைவு சோதனையால் வகைப்படுத்தப்பட்டது, பலேடியம் அசிடேட்டு ஒருசெம்பழுப்பு நிறம் கொண்ட திண்மமாகும். பலேடியம் அசிட்டேட்டு சேர்மம் ஒற்றை சாய்வு தகடுகளாகப் படிகமாக்குகிறது. மேலும் பலேடியம் அசிட்ட்டேட்டு முப்படி கட்டமைப்பில் உள்ளது. பலேடியம் அணுக்களால் ஆன ஒரு சமபக்க முக்கோண அமைப்பைக் கொண்டு , ஒவ்வொரு இணையும் ஒரு பட்டாம்பூச்சி இணக்கத்தில் இரண்டு அசிடேட்டு குழுக்களுடன் இணைக்கப்பட்டு பாலமாகின்றன .
பலேடியம் அசிட்டேட்டு ) என்பது 2] அல்லது 2] என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பலேடியத்தின் அசிட்டேட்டு உப்பு என்றும் இதை வகைப்படுத்தலாம். இதனை ஒத்த பிளாட்டினம் சேர்மத்தை விட இது அதிக வினைத்திறன் கொண்டதாக செயல்படுகிறது. வாய்ப்பாட்டில் இடம்பெற்றுள்ள இன் மதிப்பிற்கேற்ப பலேடியம் அசிட்டேட்டு சேர்மம் கரிமக் கரைப்பான்கள் பலவற்றில் கரைகிறது. கரிம வேதியியல் வினைகளில் பொதுவாக ஒரு வினையூக்கியாக இது பயன்படுத்தப்படுகிறது.
முப்படி வடிவ பலேடியம் அசிடேட்டை மீத்தூய பலேடியம் உலோகத்துடன் அசிட்டிக் அமிலம் மற்றும் நைட்ரிக் அமிலத்தின் கலவையை சேர்த்து சூடுபடுத்துவதன் மூலம் தயாரிக்கலாம். கலப்பு நைட்ரிடோ-அசிடேட்டால் 5 2 ) ஏற்படும் மாசுபாட்டைத் தடுக்க கூடுதலாக பல்லேடியம் உலோகம் அல்லது நைட்ரசன் வாயு ஓட்டம் அதிகமாக தேவைப்படுகிறது .
பலேடியம் அணுக்கள் மற்றும் அசிடேட்டு ஈந்தணைவிகள் 1: 2 என்ற விகிதவியல் விகிதத்துடன், இச்சேர்மம் மூலக்கூறு மற்றும் பல்பகுதிய கட்டமைப்பு வடிவங்களாக உள்ளது. பலேடியம் இரு வடிவங்களிலும் தோராயமான சதுரத்தள ஒருங்கிணைப்பை ஏற்றுள்ளது.
பலேடியம் அசிடேட்டு பல கரிம வினைகளுக்கு ஒரு வினையூக்கியாகும், குறிப்பாக ஆல்க்கீன்கள், டையீன்கள், மற்றும் ஆல்க்கைல், அரைல் மற்றும் வினைல் ஆலைடுகள் வினையில் ஈடுபட்டு சேர்க்கைப் பொருள்களை உருவாக்குகின்றன .
பலேடியம் அசிடேட் வெளிர் இளஞ்சிவப்பு நிற வடிவமாகவும் தயாரிக்கப்படலாம். எக்சுகதிர் தூள் விளிம்பு வளைவு ஆய்வின்படி இந்த வடிவம் பல்பகுதியங்களை கொண்டிருக்கிறது .
ஆல்ககால்களுடன் சேர்த்து சூடாக்கும்போது, அல்லது பிற கரைப்பான்களுடன் சேர்க்கப்பட்டு நீண்ட நேரம் கொதிக்கும்போது, பலேடியம் அசிடேட்டு பலேடியமாக சிதைகிறது.
கார்பனைலேற்ற வினைகள்: எடுத்துக்காட்டாக, அரைல் அயோடைடுகள், கார்பன் மோனாக்சைடு, ஒரு ஆல்கககால் அல்லது பினால் ஆகியவற்றிலிருந்து எசுதர்களை உருவாக்குதல் .
சிந்துவின் வரலாற்று முக்கியத்துவம் வாய்ந்த இடம் மற்றும் கோட்டையான ராணி கோட் பற்றிய தேசிய கருத்தரங்கில் பேசிய இவர் , வரலாற்றை வேறு கோணத்தில் படிக்கவும் எழுதவும் வேண்டும் என அழைப்பு விடுத்தார். இதில் பழைய மற்றும் பண்டைய இந்தியாவின் படையெடுப்பாளர்களை எப்போதும் சிறந்தவர்கள் அல்லது பெரியவர்கள் என்று பாராட்டப்படக்கூடாது. எனத் தெரிவித்தார். இவர் இந்திய-பாகிஸ்தான் வரலாறு குறித்து ஏராளமான புத்தகங்களையும் கட்டுரைகளையும் எழுதியுள்ளார். இதனால் இவர் ஸ்தாபன எதிர்ப்பு மற்றும் அரசாங்க எதிர்ப்பு சிந்தனையாளர் மற்றும் வரலாற்றாசிரியர் என பரவலாக பாராட்டப்பட்டார். இவர் ஒரு நேர்காணலில் பாகிஸ்தான் மற்றும் அதன் சுதந்திரம் குறித்து இதுவரை உண்மையான வரலாறு எதுவும் எழுதப்படவில்லை. ஸ்தாபன சார்பு வரலாற்றாசிரியர்கள் மற்றும் கல்வியாளர்கள் என்று அழைக்கப்படுபவர்களிடையே நிறைய குழப்பங்கள் உள்ளன. இதுவரை எழுதப்பட் வரலாறுகள் வரலாற்றின் சிதைவு மற்றும் முற்றிலும் சமநிலையற்றவை எனத் தெரிவித்தார்
முபாரக் அலி டோங்க், ராஜ்புட்டனாவின் இப்போது பிரிட்டிஷ் இந்தியாவின் ராஜஸ்தானில் ஏப்ரல் 21, 1941 அன்று பிறந்தார். முபாரக் அலி மற்றும் அவரது குடும்பத்தினர் 1952 இல் பாகிஸ்தானுக்கு குடிபெயர்ந்தனர். முபாரக் அலி 1963 ஆம் ஆண்டில் ஜாம்ஷோரோவின் சிந்து பல்கலைக்கழகத்தில் வரலாற்று பிரிவில் எம்.ஏ பட்டம் பெற்றார். 1972 ஆம் ஆண்டில் உயர் படிப்பைத் தொடர லண்டன் சென்றார். பின்னர் ஜெர்மனி சென்றார். 1976 ஆம் ஆண்டில் ஜெர்மனியின் போச்சம், ருர் பல்கலைக்கழகத்தில் பிஎச்டி பட்டம் பெற்றார் . பின்னர் சிந்து பல்கலைக்கழகத்தில் வரலாற்றுத் துறையின் தலைவரானார். இவர் 1996 வரை லாகூரில் உள்ள கோதே நிறுவனத்தின் இயக்குநராக இருந்தார். 2005 ஆம் ஆண்டில், தாரிக் காலாண்டு இதழின் ஆசிரியராக இருந்த இவர், இந்தியா, பாகிஸ்தான் மற்றும் மத்திய கிழக்கில் மின்னணு மற்றும் அச்சு ஊடகங்களால் பரவலாக பேட்டி காணப்பட்டார்.
முபாரக் அலி , ஒரு பாகிஸ்தான் வரலாற்றாசிரியர், ஆர்வலர் மற்றும் அறிஞர் ஆவார். முபாரக் அலி வரலாற்று புத்தகங்களை ஆட்சியாளர்களிடமிருந்து அல்ல, வெகுஜனங்களின் பார்வையில் எழுத வேண்டும் என்று கூறுகிறார்.
பவுலின் சாரா-ஜோ மோயஸ் ஆகஸ்ட் 4, 1969 அன்று இங்கிலாந்தின் மைட்ஸ்டோனில் பிறந்தார். பல்கலைக்கழகத்தில் சேருவதற்கு முன்பு, மோயஸ் பல வேலைகளைச் செய்தார்: பார்வையற்றோருக்கான பிரெயிலில் நாட்வெஸ்ட் தட்டச்சு அறிக்கைகளில் தட்டச்சு செய்பவராகவும்,. கிளப் 18-30 க்கு சிற்றேடு எழுதுபவராகவும் மற்றும் ஒரு குறுகிய காலத்திற்கு மினிகேப் கண்ட்ரோலராகவும் பணிபுரிந்தார். இவர் . லண்டன் பல்கலைக்கழகத்தின் ராயல் ஹோலோவேயில் இளங்கலை பட்டம் பெற்றவர். மோயஸ், எகாம் மற்றும் ஸ்டெயின்ஸ் நியூஸ் நிறுவனத்தில் பணியாற்றினார் . மோய்ஸ், 1992 ஆம் ஆண்டில் சிட்டி பல்கலைக்கழகத்தில் முதுகலை செய்தித்தாள் பத்திரிகை பாடநெறியில் கலந்து கொள்ள தி இன்டிபென்டன்ட் செய்தித்தாள் அளித்த உதவித்தொகையை வென்றார். பின்னர் அவர் தி இன்டிபென்டன்ட் நிறுவனத்தில் அடுத்த 10 ஆண்டுகளுக்கு ( ஹாங்காங்கில் சண்டே மார்னிங் போஸ்டில் பணிபுரிந்த ஒரு வருடம் தவிர) பல்வேறு பணிகளில் பணியாற்றினார், 1998 இல் உதவி செய்தி ஆசிரியரானார். 2002 ஆம் ஆண்டில் அவர் செய்தித்தாளின் கலை மற்றும் ஊடக தொடர்பாளர்ஆனார்.
2012 ஆம் ஆண்டின் மீ பிஃபோர் யூ புதினத்தை ஏற்காததால் மோயஸ் அதை பென்குயினுக்கு விற்றார். இது ஆறு மில்லியன் பிரதிகள் விற்று ஒன்பது நாடுகளில் முதலிடத்தை பிடித்தது. மேலும் அவரது பட்டியலை மீண்டும் புதுப்பித்தது, இதன் விளைவாக அவரது மூன்று நாவல்கள் ஒரே நேரத்தில் நியூயார்க் டைம்ஸின் சிறந்த விற்பனையாளர் பட்டியலில் இடம் பெற்றன. மோய்ஸ் பின்னர் மீ பிஃபோர் யூ புதினத்தின் தொடர்ச்சியாக : ஆஃப்டர் யூ 2015 மற்றும் ஸ்டில் மீ 2018ஆகியவற்றை எழுதினார் அந்த இரு புதினங்களை லூயிசா கிளார்க்கை மையமாக கொண்டு எழுதினார் .
தொழில் ரீதியாக ஜோஜோ மோயஸ் என்று அழைக்கப்படும் பவுலின் சாரா ஜோ மோயஸ் ஒரு ஆங்கில பத்திரிகையாளர், இவர் 2002 முதல், காதல் புதின ஆசிரியர் மற்றும் திரைக்கதை எழுத்தாளராகவும் இருந்து வருகிறார்.ரொமாண்டிக் புதின ஆசிரியர்கள் சங்கத்தால் இரண்டு முறை ரொமாண்டிக் புதின விருதை வென்ற சில எழுத்தாளர்களில் இவரும் ஒருவர் இவரது புதினங்கள் இருபத்தி எட்டு மொழிகளில் மொழிபெயர்க்கப்பட்டுள்ளன.
மற்றொரு குழந்தை உடன், ஒரு பத்திரிகையாளராக வாழ்க்கை நடத்தினார், மோயஸ் தனது நான்காவது புத்தகம் நிராகரிக்கப்பட்டால், அவர் தனது முயற்சிகளை நிறுத்திவிடுவேன் என்று தன்னை உறுதிப்படுத்திக் கொண்டார். அவரது நான்காவது புத்தகத்தின் முதல் மூன்று அத்தியாயங்களை பல்வேறு வெளியீட்டாளர்களுக்கு சமர்ப்பித்த பின்னர், அவர்களில் ஆறு பேர் உரிமைகளுக்காக ஏலம் எடுக்கும் போரைத் தொடங்கினர்.
தனது எழுத்து வாழ்க்கையின் ஆரம்பத்தில், மோயஸ் மூன்று கையெழுத்துப் பிரதிகளை எழுதினார், அவை அனைத்தும் ஆரம்பத்தில் நிராகரிக்கப்பட்டன. ஒரு குழந்தை ,வயிற்றில்
மோயஸ்2002 முதல் ஒரு முழுநேர புதினாசிரியரானார், அவரது முதல் புத்தகம் வெளியிடப்பட்டது. அவர் தொடர்ந்து டெய்லி டெலிகிராப்பிற்காக கட்டுரைகளை எழுதுகிறார்.
பொகோர் அரண்மனை ( இந்தோனேசிய : இஸ்தானா போகோர், டச்சு : ஹெட் பேலிஸ் டெ பியூட்டென்சோர்க் ) இந்தோனேசியாவின் ஆறு ஜனாதிபதி மாளிகைகளில் ஒன்றாகும், இது மேற்கு ஜாவாவின் பொகோர் என்னும் நகரில் அமைந்துள்ள அரண்மனையாகும். இந்த அரண்மனை அதன் தனித்துவமான கட்டடக்கலை மற்றும் வரலாற்று அம்சங்களுக்காகவும், அருகிலுள்ள தாவரவியல் பூங்காக்களுக்காகவும் முக்கியமான இடத்தினைப் பெறுகிறது. பொகோர் அரண்மனை இந்தோனேசியாவின் பொறுப்பு ஜனாதிபதியாக இருந்த சுஹார்ட்டோவின் அனுமதியுடன் இஸ்தானா பொகோர் என்பவரால் 1968 ஆம் ஆண்டில் பொது மக்கள் சுற்றுலா குழுவாக வந்து பார்ப்பதற்காக பொதுமக்களுக்காகத் திறந்து வைக்கப்பட்டது. அரண்மனையின் உள்ள தோட்டங்கள் 284,000 சதுர மீட்டர் பரப்பளவில் அமைந்து காணப்படுகின்றன.